b'\n_START_ARTICLE_\nAlbertet Cailla\n_START_SECTION_\nVida\n_START_PARAGRAPH_\nEs conserva una vida d\'Albertet Cailla que diu que era un joglar de l\'Albig\xc3\xa8s; que era home de poc valor per\xc3\xb2 apreciat pels seus ve\xc3\xafns i per les dames de l\'Albig\xc3\xa8s. La vida diu tamb\xc3\xa9 que havia fet una bona canson e fez sirventes ("feu una bona can\xc3\xa7\xc3\xb3 i feu sirventesos") i que no havia sortit mai de la seva contrada. En el can\xc3\xa7oner I, hi ha una miniatura que el representa._NEWLINE_D\'aquest trobador s\'havia dit que era itali\xc3\xa0, per\xc3\xb2 Giulio Bertoni ho desestim\xc3\xa0.\n_START_SECTION_\nObra\n_START_PARAGRAPH_\nLa seva obra s\'ha perdut. No tenim testimoni de l\'\xc3\xbanica can\xc3\xa7\xc3\xb3 que havia fet segons la vida. Nom\xc3\xa9s el sirvent\xc3\xa8s Aras, quan plou e yverna li ha estat atribu\xc3\xaft; per\xc3\xb2 els estudiosos el consideren m\xc3\xa9s aviat de Bertran de Preissac (i se\'l numera PC 88,1).'